आलोचनाओं का जवाब देते हुए वित्त मंत्री अरुण जेटली ने कहा कि इससे अर्थव्यवस्था मजबूत हुई और सरकार के पास गरीबों के हित में काम करने और बुनियादी ढांचे का विकास करने के लिए अधिक संसाधन उपलब्ध हुए. बाद में उन्होंने संवाददाताओं से कहा, ‘‘उन लोगों का क्या हुआ जो निराशा फैला रहे थे जो कह रहे थे कि भारत का जीडीपी कम-से-कम 2 प्रतिशत नीचे आएगा. लगातार पाचवें साल भारत दुनिया में तीव्र आर्थिक वृद्धि दर हासिल करने वाला देश बना हुआ है. यह जारी रहेगा. इससे साफ है कि निराशा का रुख रखने वाले पूरी तरह गलत साबित हुए हैं.’’